# Møte i prosjektgruppen

## 27.februar, Kongsberg

### Til stede: Peer Andersen (prosjektleder), Jørn Boisen, Kjersti Rosenvold Bruun, Arild Hovland, Carl-Magnus Nystad, Bernt Andreas Hennum, Tone Strøm, Kjerstin Eek Jensen, Sigrid Jangaard Strand (referent)

Sak 1 - møteplan for prosjektgruppen
Prosjektgruppen møtes følgende datoer:

30. mars (Drammen)

23. april (Porsgrunn)

14. mai (Notodden)

2. juni (Vestfold)

## Sak 2 - Opprettelse av arbeidsgrupper, sammensetning og mandat

Alle institutt som har aktivitet på campus, skal representeres i studiestedets arbeidsgruppe. Alle studienivåer skal representeres når man ser arbeidsgruppene totalt sett (BA, MA og phd).

Ansatte på studiestedene har fått/får snarlig informasjon om arbeidsgruppene og det er åpnet for å melde kandidatur til arbeidsgruppene til prosjektleder. Videre utvelgelse vil skje i samråd med prosjektleder og instituttlederne.

Hva gjør vi hvis det ikke meldes tilstrekkelig antall kandidater eller vi ser at det blir tilstrekkelig representasjon? Vi bør sørge for at så mange som mulig vet om muligheten til å melde seg, og eventuelt oppfordre enkeltpersoner dersom det er behov. Administrativ side må også representeres i arbeidsgruppene.

Informasjon er sendt til de fire tjenestemannsorganisasjonene og til studentrådslederne på de seks campusene. Tjenestemannsorganisasjonene og studentene velger selv ut sine representanter til arbeidsgruppene.

Første møter i arbeidsgruppene:

Bø – 10.mars (ledes av Annette)

Porsgrunn – 11.mars (ledes av Kirsti)

Vestfold – 18.mars (ledes av Thor Christian)

Drammen – 23.mars (ledes av Tone)

Rauland – 24.mars (ledes av Stian)

Notodden – 25.mars (ledes av Carl Magnus)

Hva skal arbeidsgruppene jobbe med? Arbeidet må rammes inn og konkretiseres ettersom prosjektet utvikler seg. Første møte brukes til å gå gjennom mandatet, få frem umiddelbare spørsmål/innspill og diskutere hva som er relevant underlagsdokumentasjon. Gruppene bør utfordres til å se porteføljen som helhet, ikke bare egen campus. Bruken av disse gruppene bør økes ut over i prosjektet når det blir mer konkrete forslag på bordet. Gruppene skal bidra til dagsorden ved å bringe frem informasjon, spørsmål og tema som er relevante, men de må også ta stilling til konkrete problemstillinger fra prosjektgruppa.

Det foreslås å åpne for at alle medarbeidere kan spille inn gode problemstillinger eller spørsmål som er relevante for prosjektet. Prosjektleder og prosjektgruppa må videre vurdere hvordan innspillene skal behandles og hva som tas videre.

## Sak 3 - Underlagsinformasjon

Fakultetsrådgiverne har allerede fremskaffet mye underlagsmateriell med utgangspunkt i prosjektets mandat. Hva er relevant? Hva trenger vi?

Prosjektgruppens medlemmer må gjøre seg kjent med underlagsmaterialet og spiller inn ønsker. Kjerstin jobber videre med en oppsummering som siler ut de mest sentrale tallene og den mest relevante informasjonen.

Ønsker:

* Finansiering
	+ Basisfinansiering
	+ Studiepoengsfinansiering
	+ Kandidatproduksjon
* Ressursbehov fra ulike institutt inn i ulike programmer
* Samarbeid/nettverk med kommune og region
* Frafall på programnivå
* Fagmiljø og kompetanse (Studietilsynsforskriften)
	+ Antall studenter per faglig ansatt
* Fordelte plasser, søkertall, opptak, ja-svar og møtt
* Kostnad for overopptak (ressursbruk vs inntekt)
* Stortingsmelding 4 – langtidsplan for forskning og høyere utdanning 2019-2028

## Sak 4 - Kriterier/modeller for å vurdere studiers bærekraft

Vi bør diskutere mulige kriterier og empirisk grunnlag for å vurdere studiers bærekraft, både økonomisk og faglig. Hva er udiskutable kriterier (Studietilsynsforskriften)? Hvilke kriterier er åpent for diskusjon?

Mulige scenarier: hvordan ser det ut om vi bare prioriterer økonomisk bærekraft? Rendyrker profesjonstematikken? Rendyrker kandidatstudier? Utvikling av nye studietilbud?

Diskusjonene på dette punktet tas videre i neste møte hvor vi har bedre tid. Her kan vi få innspill fra arbeidsgruppene.

## Sak 5 - Prosessen videre

Arbeidsgruppene har sine første møter i løpet av mars, prosjektleder og fakultetsrådgiverne er med på alle oppstartsmøtene.

Det må opprettes en logg over aktiviteter i prosjektet, eksempelvis invitasjoner, møtepunkter (i de ulike gruppene).

## Sak 6 - Eventuelt

Kommunikasjon rundt prosjektet
Det blir opprettet en nettside/blogg hvor all informasjon skal samles. Peer jobber videre med denne og publiserer fortløpende.